ที่ ศค. 037 /2015

วันที่ 16 กันยายน พ.ศ.2558

**เรื่อง** ครูคำสอนบุญยาตรา (ปีที่ 25)

**เรียน** คุณพ่อ บราเดอร์ ซิสเตอร์ ครูใหญ่ จิตตาภิบาล และครูคำสอน ที่นับถือ

**สิ่งที่ส่งมาด้วย** โปรแกรมทัวร์แสวงบุญและใบตอบรับ

เนื่องจาก วันที่ 16 ธันวาคม ของทุกปี เป็นวันครูคำสอนไทย แผนกคริสตศาสนธรรม กรุงเทพฯ จึงจัดโครงการบุญยาตราครูคำสอนขึ้น เพื่อเป็นโอกาสดีที่จะปลุกจิตสำนึก ให้ครูคำสอนได้ไปแสวงบุญในบรรยากาศคาทอลิก อีกทั้งเป็นการฟื้นฟูจิตใจ แบ่งปันประสบการณ์ เยี่ยมชม **อาสนวิหารพระหฤทัย เชียงใหม่**  และสวดภาวนา เพื่อให้เกิดความสัมพันธ์อันดีในกลุ่มครูคำสอนกรุงเทพฯ และในครั้งนี้ได้กำหนดให้เป็น **วันที่ 27 - 29 พฤศจิกายน 2558** (ตามกำหนดการที่แนบมา)

 สำหรับ**ค่าบริการ บุคคลทั่วไปท่านละ 3,000 บาท ครูคำสอนท่านละ 1,500 บาท**

 ฉะนั้น ครูคำสอนท่านใดสนใจ ติดต่อจองที่นั่งพร้อมชำระเงินได้ที่ **คุณวิมลรัตน์ กิจบำรุง** โทรศัพท์ 0 2233 0338, 0 2237 5276, 0 81482 5655 โทรสาร 0 22338159 การชำระเงิน โดย

1. โอนเข้าบัญชี ธนาคารทหารไทย จำกัด มหาชน สาขา โรงพยาบาลเซนต์หลุยส์ ชื่อบัญชี **มิสซังโรมันคาทอลิกฯ แผนกคำสอน เลขที่ 186-2-00002-1**

2. ธนาณัติสั่งจ่าย ปณ. กลาง ในนาม **บาทหลวงเอกรัตน์ หอมประทุม**

จึงเรียนมาเพื่อทราบ กรุณาประชาสัมพันธ์ให้กับครูคำสอน ได้เข้าร่วมบุญยาตราครูคำสอนในครั้งนี้ด้วย และกรุณาตอบกลับมาภายใน **วันที่ 6 พฤศจิกายน 2558** ขอขอบคุณมา ณ โอกาสนี้ **(รับจำนวนจำกัดเพียง 40 ที่นั่ง)**

ด้วยความเคารพอย่างสูง

 (คุณพ่อเอกรัตน์ หอมประทุม)

 ผู้จัดการแผนกคริสตศาสนธรรมกรุงเทพฯ

***หมายเหตุ :*** *ครูคำสอนที่ได้รับส่วนลดพิเศษ หมายถึง ครูที่สมัครเป็นสมาชิกครูคำสอนหรือสอนคำสอน 3 ปี ขึ้นไป และมีรายชื่อในทะเบียนครูคำสอนของอัครสังฆมณฑลกรุงเทพฯ*

**โปรแกรมทัวร์แสวงบุญอาสนวิหารพระหฤทัย เชียงใหม่**

**วันที่ 27 – 29 พฤศจิกายน 2558**

**วันศุกร์ที่ 27 พฤศจิกายน 2558**

19.30 น. พร้อมกันที่อาสนวิหารอัสสัมชัญ บางรัก (มีอาหารว่างบริการ)

20.00 น. รถออกจากอาสนวิหารอัสสัมชัญ บางรัก

24.00 น. แวะทานข้าวต้มรอบดึก (ตามอัธยาศัย)

**วันเสาร์ที่ 28 พฤศจิกายน 2558**

05.30 น. คณะเดินทางถึงโรงแรมศิรินารถ การ์เด้นท์ เชียงใหม่

08.00 น. รับประทานอาหารเช้า (1)

09.00 น. ออกเดินทางไปนมัสการ **วัดพระธาตุดอยสุเทพ ราชวรวิหาร** เป็นวัดที่มีความสำคัญในแง่ประวัติศาสตร์และเป็นวัดท่องเที่ยว โดยเลือกเดินขึ้นตามขั้นบันไดชมธรรมชาติหรือขึ้นรถรางแบบสบายๆ

11.30 น. พบกันที่ท่ารถสองแถวเพื่อลงจากดอยสุเทพ

11.45 น. ออกเดินทางเพื่อไปรับประทานอาหารเที่ยง

12.00 น. ทานอาหารเที่ยง (2) ที่ **ร้านอาหารเรือนแพ 2**

13.30 น. เดินทางไปแสวงบุญที่ **วัดพระจิตเจ้า สวนเจ็ดริน**

14.45 น. เดินทางไปชม **อุทยานหลวงราชพฤกษ์** เยี่ยมชมอุทยานหลวงราชพฤกษ์ แหล่งเรียนรู้ทางพฤกษ์ศาสตร์การเกษตร และแหล่งท่องเที่ยวทางการเกษตรและวัฒนธรรม

18.30 น. พบกันที่รถทัวร์

19.00 น. ทานอาหารเย็น (3) ที่ **ร้านอาหารสิบสองปันนา ขันโตก**

19.45 น. เดินทางกลับที่พัก และพักผ่อนตามอัธยาศัย

**วันอาทิตย์ที่ 29 พฤศจิกายน 2558**

05.30 น. อรุณสวัสดิ์ยามเช้า

06.30 น. รับประทานอาหารเช้า (4)

07.45 น. ออกเดินทางไป อาสนวิหารพระหฤทัย เชียงใหม่

08.30 น. มิสซาแสวงบุญที่ **อาสนวิหารพระหฤทัย เชียงใหม่**

10.45 น. ออกเดินทางจากอาสนวิหารฯ

12.00 น. ทานอาหารกลางวัน (5)

18.00 น. รับประทานอาหารเย็น และซื้อของฝาก ตามอัธยาศัย

22.00 น. เดินทางถึงอาสนวิหารอัสสัมชัญ โดยสวัสดิภาพ

-----------------------------------------------------------------------------------------------------------------------------------------

***แพ็คเกจรวม :*** *1. ค่าที่พัก พร้อมอาหาร 5 มื้อ 2. ค่ามัคคุเทศก์ท้องถิ่น ค่าเข้าชมสถานที่ 3. ค่าประกันอุบัติเหตุ 4. ค่ารถ*

***สิ่งของที่ควรเตรียม :*** *บัตรประจำตัวประชาชน, รองเท้ารัดส้น,หมวกหรือร่ม, แว่นกันแดด, ยารักษาโรคประจำตัว, ไฟฉาย*

**ใบตอบรับ**

**ทัวร์แสวงบุญอาสนวิหารพระหฤทัย เชียงใหม่**

**วันที่ 27 – 29 พฤศจิกายน 2558**

*ข้าพเจ้า ............................................... ตำแหน่ง ................... โรงเรียน .....................................................*

*ขอส่งครูคำสอนเข้าร่วมแสวงบุญในครั้งนี้ ดังรายชื่อต่อไปนี้*

1. *......................................................................................... เบอร์มือถือ ...................................*
2. *............................................................................................ เบอร์มือถือ ...................................*
3. *............................................................................................ เบอร์มือถือ ...................................*
4. *............................................................................................ เบอร์มือถือ ...................................*
5. *............................................................................................. เบอร์มือถือ ...................................*

*และได้ชำระเงินโดย .................................................................. เป็นจำนวนเงิน .............................*

*ขอขอบคุณ*

 *ลงชื่อ ...................................................*

**หมายเหตุ : กรุณาตอบกลับภายในวันที่ 6 พฤศจิกายน 2558 เบอร์แฟ็กซ์ 0 2233 8159**